stanford-oval/wikipedia huggingface dataset:
יוסי שריקי
ביוגרפיה

נולד בשנת 1952 (ה'תשי"ב) במקנס שבמרוקו לרנה (רינה) ולפייטן מאיר שריקי, בן למשפחת מוזיקאים ידועה במרוקו. בחודש ספטמבר 1958 עלה ארצה עם משפחתו. בילדותו למד בבית ספר מקומי בבית שמש.
בנעוריו ליווה בנגינה את חיים לוק, סמי אלמגריבי וג'ו עמר. בשנות ה-60 המאוחרות, החל לשמש כגיטריסט בהרכבי מוזיקת רוק שהופיעו במועדונים במרכז, בהם ההרכב "הפנים הקטנות". בתקופה זו ניגן גם עבור צביקה פיק.
בהמשך עבר לז'אנר המוזיקה האנדלוסית, כשהשתכנע ללוות את אביו הפייטן בנגינה. מאז, שריקי ניגן במספר תזמורות אנדלוסיות, ובהרכבים מוזיקליים מקומיים וארציים, לצד גדולי הזמר האנדלוסי. הוא ייסד את "להקת אנדלוסיה של בית שמש", ונמנה עם מייסדי התזמורת האנדלוסית הישראלית ושימש בה ככנר הראשי.
שריקי לקח תפקיד מרכזי בקידום ובשימור מסורת הפיוט והמוזיקה האנדלוסית-מרוקאית בקרב הדור הצעיר בישראל, והיה מעורב בפרויקטים מוזיקליים וחינוכיים רבים. על פועלו זה, זכה בפרס לצד אביגדור אליה.
כמורה, פייטנים, זמרים ונגנים רבים למדו אצלו את יסודות המוזיקה האנדלוסית. בעשור האחרון לחייו הכשיר קבוצות ילדים ממשפחות מעוטות יכולת בבית שמש לנגן בקמנג'ה, עוד וטאר לצד שירת פיוטים של יהדות מרוקו.
שריקי שימש כמורה למוזיקה בבית הספר אליקים בבית שמש, וייסד בו מקהלה, ולאחר מכן עבר לשמש כמורה למוזיקה בבית ספר עוזיאל בעיר, שבו ייסד קונצרט חנוכה המאגד 120 ילדים.
ב-12 בנובמבר 2019 ערכה עיריית בית שמש ערב הוקרה עבורו ועבור הפייטן יוסי אלמליח (שלא בנוכחותו בשל מחלה), ובמהלכו העניק סגן ראש העיר לאשתו של שריקי מגן הוקרה על תרומתו למורשת המוזיקה האנדלוסית בישראל.
בשנותיו האחרונות עבד כמורה למוזיקה בעיריית בית שמש.
הלך לעולמו לאחר מחלה ב-1 בינואר 2020 (ד' בטבת ה'תש"ף) ונקבר בבית העלמין בבית שמש.
ביוגרפיה > תזמורת אנדלוסלאם

שריקי סבר שיש להתרכז במוזיקה אנדלוסית מקורית, מבלי לערב בין מזרח למערב, ולכן לקראת שנת 2000 עזב את התזמורת האנדלוסית הישראלית וייסד את תזמורת אנדלוסלאם שהייתה מבוססת על הרכב מוזיקלי שהפעיל כבר כעשור לפני כן. מטרת ההרכב הייתה שימור המוזיקה הצפון אפריקאית, תוך יצירת שיתופי פעולה עם זמרים ערבים ומוסלמים ממרוקו ומרחבי העולם. שריקי הופיע עם ההרכב בישראל לצד מוזיקאים מוסלמים ממרוקו, וכן בפסטיבלים אתניים מסביב לעולם, בין היתר בשוודיה לצד מוזיקאים מעיראק.
חיים אישיים

שריקי התגורר בבית שמש, והיה נשוי ליפה. לשניים נולדו ארבעה ילדים, בהם המוזיקאים רועי ועופר שריקי.
הערות שוליים

↑  ציון סולטן, מייסד תזמורת אנדלוסלאם הלך לעולמו, באתר קרן אור, 1 בינואר 2020
↑  אתי מולא, מוקירים את יוסי שריקי ויוסי אלמליח, באתר שמשנט, 13 בנובמבר 2019
↑  שוש גבאי, לקזבלנקה וחזרה, באתר ynet, 11 באוקטובר 2000
↑  אחד מהם, אייל, נפטר בינואר 2015
| --- | --- |
בקרת זהויות :  BnF: cb14227073c (data)  ISNI: 0000 0004 8030 2622  VIAF: 7158125090014932279   WorldCat (עם VIAF): 7158125090014932279
יחסי אוסטרליה–תאילנד

| יחסי אוסטרליה–תאילנד |
| --- | --- |
אוסטרליה: תאילנד


אוסטרליה: תאילנד
שטח (בקילומטר רבוע)
7,741,228: 513,120
אוכלוסייה
26,778,707: 71,655,872
תמ"ג (במיליוני דולרים)
1,723,827: 514,945
תמ"ג לנפש (בדולרים)
64,373: 7,186

יחסי אוסטרליה–תאילנד הם היחסים דו-צדדיים שבין אוסטרליה ותאילנד. לאוסטרליה שגרירות בבנגקוק, ולתאילנד שגרירות בקנברה וקונסוליה-כללית בסידני. שתי המדינות ייסדו את היחסים הדיפלומטיים ביניהן ב-1952.
סחר

בשנת 2018 הסתכם היקף הסחר בין המדינות ב-17.4 מיליארד דולר. עיקר הסחורות שייצאה אוסטרליה לתאילנד בהיקף כולל של 5.9 מיליארד דולר היו מינרלים, מתכות ואלומיניום, ואילו עיקר הסחורות שייצאה תאילנד לאוסטרליה בהיקף כולל של 11.5 מיליארד דולר היו כלי רכב, מכונות ופלסטיק.
תיירות

תאילנד היא יעד תיירותי משמעותי עבור תיירים מאוסטרליה, עם סדר גודל של כ-400 אלף תיירים אוסטרלים שמבקרים בה מדי שנה. הקו אוסטרליה–תאילנד הוא השישי בגודל באוסטרליה. מספר חברות מפעילות קווים בין שתי המדינות: אייר אסיה X, ג'טסאר איירווייז, תאי איירווייז וקוואנטס.
יחסי אוסטרליה–קניה

| יחסי אוסטרליה–קניה |
| --- | --- |
אוסטרליה: קניה


אוסטרליה: קניה
שטח (בקילומטר רבוע)
7,741,228: 580,367
אוכלוסייה
26,778,707: 56,708,094
תמ"ג (במיליוני דולרים)
1,723,827: 107,441
תמ"ג לנפש (בדולרים)
64,373: 1,895
משטר
מונרכיה חוקתית פדרלית: רפובליקה

יחסי אוסטרליה–קניה הם היחסים שבין הקהילייה של אוסטרליה לרפובליקת קניה.
היסטוריה

שיתוף הפעולה בין המדינות היה חזק תמיד, בעיקר בשל העובדה ששתי המדינות היו שייכות לחבר העמים הבריטי. שתי המדינות גם משתייכות לאיגוד שפת האוקיינוס ההודי. במאי 2012 נפגשו שר החוץ הקנייתי והנציב העליון האוסטרלי.
ייצוג דיפלומטי

לאוסטרליה יש נציבות עליונה בניירובי.
לקניה יש נציבות עליונה בקנברה.
טיפוס הבהרות

ערך זה עוסק בקבוצת המחלות הנגרמות על ידי חיידקי ריקציה. אם התכוונתם למחלה זיהומית אחרת בעלת שם דומה, ראו .
| --- | --- |

פריחה על הגוף אופיינית לטיפוס
 תחום:  מחלות זיהומיות 
 קישורים ומאגרי מידע
 eMedicine:  article/231374 
 DiseasesDB:  29240
 MeSH:  D014438
 MedlinePlus:  001363
 סיווגים
 ICD-10:  A75
 ICD-11:  1C30 
 
טיפוס הבהרות הוא שם של קבוצת מחלות זיהומיות הנגרמות על ידי חיידקי רִיקֶצְיָה המועברים לאדם על ידי חרקים וקרציות. תסמינים נפוצים כוללים חום גבוה, כאבי ראש ופריחה המופיעים בדר"כ בין שבוע לשבועיים לאחר החשיפה.
מגפת טיפוס הבהרות נגרמת מזיהום של החיידק rickettsia prowazekii ומועברת מאדם לאדם על ידי כינת הגוף.
המחלה טיפוס מוריני נגרמת מהחיידק rickettsia typhi מועברת מחולדות על ידי עקיצת פרעושים.
קדחת הבהרות או קדחת הכתמים מועברת על ידי נשיכה של קרציות.
בישראל נפוצה כיום מחלת קדחת הכתמים הים תיכונית בה חיידק הריקציה מועבר לבני אדם על ידי קרציות מכלבים נגועים. הכלב הוא נשא של החיידק ואינו חולה. המחלה איננה עוברת ישירות מאדם לאדם ומשכה הוא מספר ימים עד שבועיים. אם המחלה לא מטופלת, היא עלולה להיות קטלנית.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לאחר מהפכת אוקטובר השתוללה בשנת 1918 מגפת טיפוס הבהרות ברוסיה, והצבא האדום גייס רופאים בתנאים בלתי אפשריים שבהם היה הרופא אחראי לבלום את המגפה אשר פגעה אף בהם. בין המגויסים הייתה ד"ר מרים ברנשטיין כהן, אשר הייתה רופאה בתחילת דרכה.
לאורך מלחמת העולם השנייה מתו מטיפוס שבויי מלחמה גרמניים רבים לאחר התבוסה בקרב סטלינגרד. מגפות טיפוס תקפו רבים מאלו שהוחזקו בתת-תנאים במחנות שבויים, בגטאות, ובמחנות ריכוז נאציים, בהם התנאים ההיגיינים היו ירודים. תמונות של קברי אחים, בהם קורבנות טיפוס, נראים בסרטי תיעוד ממחנה הריכוז ברגן-בלזן. בין אלפי האסירים במחנות הריכוז טרזיינשטט וברגן-בלזן, אשר מתו מטיפוס, היו גם אנה פרנק בת ה-15, ואחותה, מרגוט, בת ה-19.
תסמינים

התסמינים מופיעים כ-14–21 יום לאחר ההדבקה:
חום גבוה
צמרמורות
כאב ראש
סחרחורת
כאב שרירים
הקאה
דלקת אף
דלקת גרון
כעבור עוד 3–7 ימים מופיעות בעור בהרות (ומכאן שם המחלה) - כתמים קטנים, אדומים ובהירים, בעלי צורה לא סדירה. הפריחה עלולה לכסות את כל הגוף, אך על פי רוב היא מוגבלת לפנים ולכפות הידיים והרגליים. הפריחה נמשכת שישה עד שבעה ימים. מצבו הכללי של החולה מתדרדר ולפעמים המחלה מלווה שינויים נפשיים של ממש, כגון פרכוסים, הזיות ועוד.
המחלה עשויה לשכוך בעצמה בשבוע השלישי למחלה, אך עלולים להתפתח סיבוכים:
דלקת ריאות
הפרעות בכליות
דלקת שריר הלב
במקרים חמורים ביותר - מוות
טיפול ומניעה

בימינו ניתן לטפל בטיפוס הבהרות בעזרת אנטיביוטיקה וטיפול תומך. יש תרכיב חיסון כנגד טיפוס הבהרות. חום אינו נמשך יותר מיומיים. בדרך כלל נמשכת המחלה לפרק זמן קצר בקרב ילדים. באוכלוסייה מבוגרת עלולה המחלה להיות קטלנית בשיעור של שלושה אחוזים.
ישנה חשיבות רבה להגברת המודעות והעירנות למניעת המחלה על ידי טיפול בבעלי-חיים. מומלץ לבצע טיפול סביבתי, בעיקר במקומות המרבץ של בעלי החיים, באמצעות תכשירים מיוחדים. כמו כן כדאי לשמור על הגיינה אישית לאחר טיול במקומות כפריים, להוריד קרציות מעור חשוף ולכבס את הבגדים.
טיפוס הבהרות בישראל

בישראל קדחת הכתמים הים תיכונית שכיחה בעיקר באזור צפון השרון (בטווח היישובים הבאים: חדרה, בנימינה - גבעת עדה, אור עקיבא, פרדס חנה כרכור והסביבה). רוב ההדבקויות בה מתרחשות בעונת הקיץ אך גם בשאר עונות השנה יש הנדבקים ממנה. בשנות המנדט הבריטי ובמהלך העלייה ההמונית רוססו ב-DDT מיטלטליהם של יוצאי אירופה, הפליטים והעקורים, ששהו בגטאות, וממחנות הריכוז, העבודה, ההשמדה, והמעצר כדי למנוע מגפת טיפוס בישראל.
בין השנים 1916–1918 השתוללה המגפה באזור צפת. הד"ר אברהם חיים גרין עסק במלחמה בטיפוס הבהרות באזור צפת, וגם נפטר ממחלה זו.
ב-1925 התפרצה המחלה בבאר טוביה ב-1926 התחרשו מקרים בודדים של המחלה בנהלל ב-1950 המחלה התפשטה בתל אביב ב-1968 שבעה ילדים מהעיר באשדוד חלו במחלה ב-1977 שלושה מקרי טיפוס התגלו בחיפה
בשנת 1999 הזמר מאיר אריאל נפטר לאחר שחלה במחלת קדחת הבהרות, לאחר שאובחן בטעות כחולה בשפעת. שבוע קודם לכן עלה חום גופו, אולם רק יומיים לפני מותו אבחנו הרופאים את סיבת המחלה.
באוקטובר 2017 נפטר נער בן 15 מהמחלה.
הערות שוליים

↑  ישראל היום, ז' בתשרי תשע"ח, 27/09/2017, עמ' 20.
↑  דוד תדהר, אנציקלופדיה לחלוצי היישוב ובניו, כרך 4, עמוד 1650
↑  "Trials of War Criminals Before the Nurenberg Military Tribunal" (PDF). Volumn 1. US. Government Printing Office. 1949. pp. 508–511. Retrieved 19 May 2015.
| --- | --- |
בקרת זהויות :  NLI: 987007558412705171  GND: 4071253-9  HDS: 022718  LCCN: sh85139169 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מפת התפוצה העולמית של המחלה
יחסי ברבדוס–צרפת

| יחסי ברבדוס–צרפת |
| --- | --- |
ברבדוס: צרפת


ברבדוס: צרפת
שטח (בקילומטר רבוע)
430: 643,801
אוכלוסייה
282,507: 66,574,294
תמ"ג (במיליוני דולרים)
6,394: 3,030,904
תמ"ג לנפש (בדולרים)
22,632: 45,527
משטר
דמוקרטיה פרלמנטרית: רפובליקה נשיאותית למחצה

יחסי ברבדוס–צרפת הם היחסים הדיפלומטיים הרשמיים שבין ברבדוס לבין הרפובליקה הצרפתית.
היסטוריה

היחסים בין ברבדוס לרפובליקה הצרפתית כוננו בשנת 1993 ובשנת 2018 נערכה חגיגה לכבוד 25 שנים לכינון היחסים בין שתי המדינות. הצבא הצרפתי באיים האנטילים השתתף בחגיגות העצמאות של ברבדוס ונחתם הסכם הגנה כללי בין שתי המדינות. לשתי המדינות שיתוף פעולה צבאי מתפתח ובברבדוס מצוי מרכז אזורי לאימון כוחות משטרה צרפתיים.
ברבדוס השתתפה בוועידת האומות המאוחדות לשינוי האקלים ולמניעת המשך ההתחממות הגלובלית שהתרחשה בלה בורז'ה שבצרפת מ-30 בנובמבר עד 12 בדצמבר 2015. ברבדוס הייתה מבין הראשונות בקריביים ובעולם כולו לחתום על הסכם פריז לשינוי האקלים שנוסח בוועידה.
בין שתי המדינות שיתופי פעולה במגוון תחומים. בברבדוס ישנו מרכז אליאנס פרנסייז ובו כ-60 תלמידים מדי שנה בקירוב. בין שתי המדינות שיתוף פעולה בתחום האקדמיה ובתחום הבריאות.
נציגויות דיפלומטיות

צרפת אינה מיוצגת בברבדוס בשום דרג, הן בדרג השגרירות והן בדרג הקונסולרי. השגרירות המייצגת של צרפת בברבדוס היא זאת שנמצאת בקסטריז, בירת סנט לוסיה.
ברבדוס אינה מיוצגת בצרפת בדרג השגרירות. ברבדוס מיוצגת בצרפת בדרג הקונסולרי באמצעות קונסוליית כבוד שהיא מחזיקה בפריז, בירת המדינה. השגרירות המייצגת של ברבדוס בצרפת היא זו שנמצאת בבריסל, בירת בלגיה.
יחסי אוסטרליה–רואנדה

| יחסי אוסטרליה–רואנדה |
| --- | --- |
אוסטרליה: רואנדה


אוסטרליה: רואנדה
שטח (בקילומטר רבוע)
7,741,228: 26,338
אוכלוסייה
26,778,707: 14,334,764
תמ"ג (במיליוני דולרים)
1,723,827: 14,098
תמ"ג לנפש (בדולרים)
64,373: 983
משטר
מונרכיה חוקתית פדרלית: רפובליקה

יחסי אוסטרליה–רואנדה הם יחסי החוץ בין אוסטרליה ורואנדה.
סקירה כללית

היחסים הדיפלומטיים בין המדינות כוננו בשנת 2007. כיום, שותפויות עם אוסטרליה נעות בין מלגות שניתנו לסטודנטים ברואנדה וכלה בקשרי מסחר עם אוסטרליה. בשנת 2011, אוסטרליה מדורגת במקום ה-14 כיעד הייצוא העיקרי של רואנדה ורואנדה כמקורות היבוא העיקריים של אוסטרליה ה-33. אוסטרליה היא גם משתתפת בולטת במשימות שמירת השלום באפריקה, לרבות תחת משלחת האו"ם בסודאן ומשלחת האיחוד האפריקני של האו"ם בדרפור.
נציגויות דיפלומטיות

רואנדה מיוצגת באוסטרליה באמצעות הנציבות העליונה שלה בסינגפור.
אוסטרליה מיוצגת ברואנדה באמצעות הנציבות העליונה שלה בניירובי, קניה.
יחסי אוסטרליה–תוניסיה

| יחסי אוסטרליה–תוניסיה |
| --- | --- |
אוסטרליה: תוניסיה


אוסטרליה: תוניסיה
שטח (בקילומטר רבוע)
7,741,228: 163,610
אוכלוסייה
26,778,707: 12,295,083
תמ"ג (במיליוני דולרים)
1,723,827: 48,530
תמ"ג לנפש (בדולרים)
64,373: 3,947
משטר
מונרכיה חוקתית פדרלית: רפובליקה

יחסי אוסטרליה–תוניסיה הם היחסים הדיפלומטיים שבין הקהילייה של אוסטרליה לבין הרפובליקה התוניסאית.
סיוע ישיר

תוכנית הסיוע הישיר (DAP) היא תוכנית מענקים קטנה הממומנת מתקציב הסיוע של אוסטרליה. דגש התוכנית הוא על הקלה בתלאות הומניטריות בסיסיות ומהווה מרכיב בלתי נפרד מתוכנית הפיתוח מעבר לים באוסטרליה. במסגרת התוכנית אוסטרליה מעניקה סיוע ישיר לתוניסיה בפרויקטים המפחיתים עוני ומשיגים פיתוח בר קיימא העולה בקנה אחד עם האינטרס הלאומי של אוסטרליה.
נציגויות דיפלומטיות

אוסטרליה מיוצגת בתוניסיה באמצעות הנציבות העליונה שלה בוולטה, מלטה.
תוניסיה מחזיקה באוסטרליה שגרירות בקנברה.
יחסי ברבדוס–קובה

| יחסי ברבדוס–קובה |
| --- | --- |
ברבדוס: קובה


ברבדוס: קובה
שטח (בקילומטר רבוע)
430: 110,860
אוכלוסייה
282,507: 10,969,035
תמ"ג (במיליוני דולרים)
6,394: 107,352
תמ"ג לנפש (בדולרים)
22,632: 9,787
משטר
דמוקרטיה פרלמנטרית ומונרכיה חוקתית: רפובליקה קומוניסטית

יחסי ברבדוס–קובה הם היחסים הבילטרליים בין ברבדוס לקובה. לברבדוס יש שגרירות בהוואנה, ולקובה יש שגרירות בברידג'טאון. ברבדוס וקובה חברות ביוזמת החגורה והדרך ובקהילייה הקריבית.
היסטוריה

ברבדוס וקובה כוננו יחסים דיפלומטיים רשמיים ב-12 בדצמבר 1972.
ברבדוס הייתה אחת המדינות הראשונות בקהיליה הקאריבית שכוננה יחסים עם קובה.[דרוש מקור]
ב-6 באוקטובר 1976 הופל מטוס קובני מול חופי ברבדוס 8 דקות לאחר המראתו מנמל התעופה הבינלאומי גרנטלי אדמס (אנ'). ארגון שהיה מקושר ל-CIA היה אחראי להפלת המטוס.[דרוש מקור] במשפט שנערך בוונצואלה נגזר על פרדי לוגו והרנן ריקרדו לוזאנו 20 שנות מאסר. אורלנדו בוש (אנ') זוכה מכל האישומים נגדו, ולואיס פוסדה קרילס (אנ') נכלא למשך 8 שנים לפני שנמלט לאמריקה. ברבדוס הקימה מאוחר יותר אנדרטה לזכר 73 הקורבנות באירוע, שכלל 5 צפון קוריאניים ו-11 גיאנים. את האנדרטה תכנן וירג'יל ברודהאגן (אנ'). נשיא קובה פידל קסטרו, שגריר קוריאה הצפונית בגיאנה ושר ממשלת גיאנה ריפו דמאן פרסו (אנ'), השתתפו בטקס חנוכת האנדרטה.
ב-1999 הוענק לראש ממשלת ברבדוס אואן ארתור על ידי פידל קסטרו, אות מסדר חוסה מארטי של קובה.
קובה שלחה 126 רופאים, אחיות ומעבדות טכנולוגיות כדי לסייע לברבדוס במגפת הקורונה.
ב-18 ביולי 2021 קראה ממשלת ברבדוס לקבינט של ארצות הברית ולנשיא ארצות הברית ג'ו ביידן לבטל את האמברגו על קובה, והצהירה שזה הדבר הנכון מבחינה מוסרית לעשות.
ב-9 בדצמבר 2021 ציינה ראש ממשלת ברבדוס מיה מוטלי את יום השנה ה-49 ליחסים הדיפלומטיים עם קובה, גיאנה, טרינידד וטובגו וג'מייקה. היא גם גינתה את האמברגו נגד קובה וציינה שברבדוס לא תהיה חלק ממנו.
קשרי מסחר

המדינות חתמו על מספר עסקאות דו-צדדיות כגון: הסכם סחר חופשי דו-צדדי מ-1996 שהוחלף מאוחר יותר על ידי הסכם הסחר החופשי של קובה והקהילייה הקריבית משנת 2005, אמנת ההשקעות הדו-צדדית משנת 1999 והסכם מס כפול משנת 2003. בשנים האחרונות קובה הציעה מלגות לסטודנטים בברבדוס כדי ללמוד בבתי הספר לרפואה במדינה.
ברבדוס ייצאה בשנת 2019 סחורה בשווי 6,840 דולר לקובה, כאשר הייצוא הגדול ביותר היה על משקאות חריפים. קובה ייצאה סחורה בשווי 193,000 דולר לברבדוס, כאשר הייצוא הגדול ביותר היה על טבק מגולגל, בדרך כלל בצורה של סיגרים קובניים.
יבשת-על

הדמיה של חלוקת יבשת העל פנגיאה
בגאולוגיה, יבשת־על היא מסה יבשתית המכילה שתי יבשות או יותר, המתחברות כתוצאה מתנועתם של לוחות טקטוניים זה לקראת זה.
אלפרד וגנר היה הראשון שהניח את קיומן של יבשות־על במסגרת נדידת היבשות – תאוריה שפיתח על מנת להסביר את הופעתם של מאובנים זהים בשכבות גאולוגיות המופרדות כיום על ידי אוקיינוסים. בשנת 1915 התפרסם ספרו "מקור היבשות והאוקיינוסים", בו כלל וגנר את רעיון קיומה של יבשת־על גדולה המכילה את כל היבשות המוכרות, ובמהדורות מאוחרות יותר אף העניק לה שם: פנגיאה.
במונח "יבשת־על" מגדירים לא רק מסה המכילה את כל השטח היבשתי של קרום כדור הארץ אלא כל מסה יבשתית המכילה יותר מאשר יבשת אחת.
מחזור היבשות וטקטוניקת הלוחות

תאוריה זו של וגנר התחלפה בשנות ה־60 של המאה ה־20 בזו של "מחזור היבשות" (הנקרא גם מחזור וילסון) שנהגה על ידי הגאולוג והגאופיזיקאי ג'ון טוזו וילסון (John Tuzo Wilson). וילסון היטיב לתאר את תנועתן של יבשות ואת היווצרותם וסגירתם של אוקיינוסים, אולם לא סיפק את ההסבר למנגנון הגורם לכך. תאוריית טקטוניקת הלוחות – יורשתו של מחזור וילסון – החלה להתפתח בשנות ה־80 של המאה ה־20, וסיפקה הסבר אפשרי: תנועת הלוחות מתחילה באוקיינוסים ונובעת מהתפשטות קרקעית הים בהם. תהליך זה מתחיל ברכסים מרכז אוקייניים שמהם נפלטת מאגמה. המאגמה בונה קרום בזלתי, הדוחק את הקרום הקיים לצדדים. הלוחות משני צדי האוקיינוס מתרחקים זה מזה, וברווח הנוצר חודרת מאגמה חדשה. התקרבות לוחות זה כלפי זה נובעת מסגירה של המרחק ביניהם, היוצרת אזורי הפחתה בהם לוח אחד חודר מתחת ללוח אחר, או ששני לוחות מתנגשים זה בזה ויוצרים רכסי הרים בתהליך של אורוגנזה.
יבשות-על קדומות

לפני כ־4.4 מיליארד שנה נוצר על־פני כדור הארץ קרום ראשוני. קיומו של קרום עתיק זה הוכח בתיארוך של גבישי זירקון שנוצרו באותה עד והשתמרו בסלעים מן ההאדן שגילם המוערך כ־4.28 מיליארד שנה. יותר מחצי מיליארד שנה אחר־כך נוצרו הקראטונים הראשונים: גושי גרניט גדולים שהיוו את גרעיני היבשות המתפתחות. גושים אלה היו צפופים פחות מסלעי הבזלת של הקרום הראשוני, והם צפו מעל המעטפת. בשלב מסוים התחברו הקראטונים זה לזה ויצרו יבשות, והצטרפו לבנייתן של יבשות־העל. יבשות־על אלה יצרו רצף יבשתי שגרם להיווצרות לחצים מאגמטיים בתחתיתן. הלחצים והחום הרב יצרו בתחתית הקרום סדקים שהלכו והתרחבו תוך פליטת מאגמה, עד שגרמו להיפרדות חלקים מיבשת העל, שהלכו והתרחקו זה מזה. ברווחים בין היבשות נוצרו ימים שהתפתחו לאוקיינוסים.
מאחר שאין עדויות־ראייה לקיומן של יבשות־על, ניתן לשחזרן על־פי תהליכים טקטוניים המתרחשים גם כיום, באמצעות סלעים הזהים בגילם ובהרכבם ובאמצעות מאובנים שנמצאו ביבשות שונות. שחזור כזה מציג תמונה מחזורית משוערת של היווצרות והתנגשות של יבשות, יצירת יבשות־על והתפרקותן, כמו גם פיזורן לתת־יבשות וליבשות נפרדות:
ולברה (Vaalbara)‏ – יבשת־על שנוצרה לפני 3.6 מיליארד שנה והתפרקה לפני 3.3 מיליארד שנה. שרידיה נמצאים בקראטון קאפוול (Kaapvaal) בדרום אפריקה ובקראטון פילברה (Pilbara) באוסטרליה המערבית.
אוּר (Ur)‏ – יבשת זו נוצרה לפני 3 מיליארד שנה והייתה שותפה להרכבת כמה יבשות־על (רודיניה, פנגיאה ושברי פנגיאה – לאורסיה וגונדוונה).
קנורלנד (Kenorland)‏ – יבשת־על שנוצרה לפני 2.7 מיליארד שנה והתפרקה לפני 2.1 מיליארד שנה. קנורלנד נוצרה בעקבות צמיחתם של הקראטונים הנאוארכאיקונים והיווצרות קרום יבשתי חדש. יבשת־על זו כללה את לאורנטיה (Laurentia) – גרעין יבשתי ששרידיו נמצאים היום באמריקה הצפונית ובגרינלנד – ואת בלטיקה (Baltica) – גרעין יבשתי ששרידיו נמצאים היום בסקנדינביה ובאזור הבלטי.
נֶנָה (Nena)‏ – ננה החלה להתפתח לאחר התפרקותה של קנורלנד, לפני 1.8 מיליארד שנה, והכילה את הקראטונים ארקטיקה, בלטיקה והקראטון של מזרח אנטארקטיקה, והייתה שותפה לבנייתה של יבשת העל קולומביה.
קולומביה (Columbia)‏, נקראת גם "נוּנה" (Nuna) – יבשת־על זו החלה להתפתח לפני 1.8 מיליארד שנה, והכילה את רוב השטח היבשתי של תקופתה: ננה והקראטונים של לאורנטיה, בלטיקה אוקראינה, אמזוניה, אוסטרליה. ייתכן שנכללו בה אף סיביר, צפון סין וקלהארי. קולומביה התפרקה לפני 1.5 מיליארד שנה.
רודיניה (Rodinia,‏ ברוסית: מולדת) – רודיניה נוצרה לפני 1.1 מיליארד שנה מן היבשות שהתפצלו לאחר התפרקות קולומביה, וכמוה הכילה את רוב השטח היבשתי של תקופתה. רודיניה התפרקה לפני 750 מיליון שנה.
פנוטיה (Pannotia)‏ – נוצרה לפני 600 מיליון שנה מתוצרי פירוקה של רודיניה והתפרקה לפני 540 מיליון שנה.
אירואמריקה (Pangea, הלחם של אירופה ואמריקה) – יבשת־על שנוצרה בדבון כחלק מתהליך היווצרותה של פנגיאה.
פנגיאה ‏(Pangea, "כל הארץ", ביוונית: פאן – כל, גאה – ארץ) – יבשת העל האחרונה עד כה נוצרה לפני 500 מיליון שנה והחלה להתפרק לפני 250 מיליון לשתי יבשות־על.
גונדוונה (Gondwana)‏ – יבשת־על דרומית שנוצרה לפני 250 מיליון שנה מהתפרקות פנגיאה. לפני כ־65 מיליון שנה התפצלה היבשת לחמישה חלקים: אמריקה הדרומית, אפריקה, אוסטרליה, אנטארקטיקה והודו.
לאוראסיה (Laurasia) – יבשת־על צפונית שנוצרה לפני 250 מיליון שנה מהתפרקות פנגיאה. לפני כ-140 מיליון שנה התפצלה לאורסיה לאמריקה הצפונית, אירופה ואסיה (למעט הודו).
יבשות-על עכשוויות

מחזור זה של התכנסות יבשות והתפרקות יבשות־על מתקיים גם כיום. למעשה, כמה מן היבשות המוכרות לנו היום מרכיבות יבשות־על עכשוויות:
אירואסיה – יבשת־על זו מורכבת משתי יבשות: אירופה ואסיה, המחוברות ביניהן באמצעות הרי אורל. אסיה עצמה כוללת את תת־היבשת ההודית, והן מחוברות ביניהן באמצעות רכס הרי ההימלאיה. רצף יבשתי זה נוצר לפני 60 מיליון שנה.
אמריקה – יבשת־על המורכבת מאמריקה הצפונית ואמריקה הדרומית, שהתחברה לפני 15 מיליון שנה כאשר השקעה ימית חיברה את האיים הגעשיים של מרכז אמריקה לשתי האמריקות ויצרה רצף יבשתי אחד. כריית תעלת פנמה היא למעשה הפרדה מלאכותית בין שני החלקים.
אירואפרסיה – יבשת־על המורכבת מאירואסיה ומאפריקה, שהתחברו בצפון ים סוף במפגש בין סיני ומצרים לפני 5 מיליון שנה. כריית תעלת סואץ היא למעשה הפרדה מלאכותית בין שני החלקים.
יבשות-על עתידיות

מחזור זה של התכנסות והתפרקות יבשות ימשיך להתקיים בעתיד, וכבר ניתנו שמות ליבשת העל הבאה:
פנגיאה פרוקסימה (Pangea Proxima) – פנגיאה הבאה
נובופנגיאה (Neopangea) – פנגיאה החדשה
"פנגיאה 2" (Pangea II)
על־פי מחזור היבשות, יבשת־על זו עשויה להתכנס במהלך 250 מיליון השנים הקרובות ותהיה דומה לפנגיאה. אפשרות נוספת להתכנסות תיצור תחילה את אמאסיה (Amasia) – יבשת המורכבת מאסיה ומאמריקה הצפונית, תחזית הנשענת על הפחתה של הלוח הפסיפי אל מתחת לשתי היבשות והתרחבות האוקיינוס האטלנטי. עוד אפשרות נוספת כוללת את אוריקה שהיא יבשת על הצפויה להיווצר עוד 200 מיליון שנה.
ראו גם

טקטוניקת הלוחות
נדידת היבשות
הערות שוליים

↑  סלעים בני 4.28 מיליארד שנה
↑  ולברה, יבשת-העל הראשונה?
↑  בראשית הייתה אור
↑  קנורלנד
↑  ננה
↑  קולומביה, יבשת-על
↑  מודלים להתכנסות ולהתפרקות רודיניה
↑  פנוטיה
↑  אירואמריקה
↑  פנגיאה
↑  גונדוונה
↑  איור של "פנגיאה אולטימה"
↑  Duarte, João; Schellart, Wouter; Rosas, Filipe (3 באוקטובר 2016). "The future of Earth's oceans: consequences of subduction initiation in the Atlantic and implications for supercontinent formation". Geological Magazine. 155: 45–58. {{cite journal}}:  (עזרה)
תהליכים ביבשות ובאוקיינוסים כיום, על פי מחזור וילסון
אירואפרסיה
יחסי ברבדוס–רוסיה

| יחסי ברבדוס–רוסיה |
| --- | --- |
ברבדוס: רוסיה


ברבדוס: רוסיה
שטח (בקילומטר רבוע)
430: 17,098,242
אוכלוסייה
282,507: 144,612,532
תמ"ג (במיליוני דולרים)
6,394: 2,021,421
תמ"ג לנפש (בדולרים)
22,632: 13,978
משטר
דמוקרטיה פרלמנטרית ומונרכיה חוקתית: רפובליקה פדרלית נשיאותית

יחסי ברבדוס–רוסיה הם יחסי החוץ בין ברבדוס ורוסיה.
סקירה כללית

שתי המדינות כוננו יחסים דיפלומטיים רשמיים ב-29 בינואר 1993. בשנת 2018 שתי המדינות חגגו 25 שנות קשרים דיפלומטיים והתחייבו לשיתוף פעולה הדוק יותר. שתי המדינות דנו גם בחילופי תרבות ורוסיה משתפת פעולה עם תעשיית הנפט והגז הקלה של ברבדוס. כמו כן, רוסיה מספקת מלגות אפשריות לבתי ספר ברוסית.
נציגויות דיפלומטיות

רוסיה מיוצגת בברבדוס באמצעות שגרירותה בג'ורג'טאון, גיאנה.
ברבדוס אינה מיוצגת ברוסיה לא בדרג השגרירות ולא בדרג הקונסוליה.
יחסי אוסטרליה–שווייץ

| יחסי אוסטרליה–שווייץ |
| --- | --- |
אוסטרליה: שווייץ


אוסטרליה: שווייץ
שטח (בקילומטר רבוע)
7,741,228: 41,277
אוכלוסייה
26,778,707: 8,933,409
תמ"ג (במיליוני דולרים)
1,723,827: 884,940
תמ"ג לנפש (בדולרים)
64,373: 99,060
משטר
מונרכיה חוקתית: רפובליקה קונפדרטיבית

יחסי אוסטרליה–שווייץ הם היחסים הדיפלומטיים הרשמיים שבין הקהילייה של אוסטרליה לבין הקונפדרציה השווייצרית.
היסטוריה

ההגירה השווייצרית לאוסטרליה החלה מספר שנים לאחר ייסוד הקולוניה הבריטית בשנת 1788. ההגירה המשמעותית השווייצרית החלה בשנת 1839 כאשר החל צ'ארלס לה טרוב (אנ') לשרת כמושל ויקטוריה. ללה טרוב היו קשרים רבים עם מגדלי יין מנשאטל ומברן שבשווייץ והוא עודד את הגירתם לאוסטרליה יחד עם משפחותיהם. המהגרים השווייצרים עזרו להפוך את ויקטוריה לאזור חשוב ומוכר לגידול יינות. במהלך הבהלה לזהב העתיקו את מגוריהם לאוסטרליה כ-2,000 מחפשי זהב מקנטון טיצ'ינו.
בסוף המאה התשע עשרה הפכה אוסטרליה לאטרקטיבית עבור אמנים וסוחרים מהאזור דובר הגרמנית של שווייץ. במהלך המחצית השנייה של המאה העשרים הפכה ההפיכה השווייצרית לאינדיבידואלית והרילוקיישן הפך לגורם הבולט להגירה. רוב המתיישבים החדשים השווייצרים באוסטרליה התיישבו בסידני ובמלבורן.
שווייץ פתחה קונסוליה בסידני בשנת 1855 ובמלבורן ב-1856. מלבד הקונסוליות הללו ישנן קונסוליות שווייצריות בפרת', הובארט, דרווין, בריזביין ואדלייד. הקונסוליה הכללית של אוסטרליה לשווייץ ממוקמת בז'נבה ובשנת 2012 נפתחה קונסוליית כבוד אוסטרלית בציריך. לאוסטרליה ושווייץ ארגון משותף למען ייעול היחסים הכלכליים שבין שתי המדינות.
שווייצרים באוסטרליה

בסוף שנת 2011, התגוררו באוסטרליה 23,378 אזרחים שווייצרים. הקהילה השווייצרית באוסטרליה היא הקהילה השלישית בחשיבותה ובגודלה במדינות שהן לא שווייץ לאחר ארצות הברית וקנדה.
נציגויות דיפלומטיות

אוסטרליה אינה מיוצגת בשווייץ בדרג השגרירות. אוסטרליה מיוצגת בשווייץ בדרג הקונסולרי באמצעות שתי קונסוליות שהיא מחזיקה בז'נבה ובציריך. אוסטרליה האמינה את שגרירותה שבברלין, בירת גרמניה, על שווייץ.
שווייץ מיוצגת באוסטרליה בדרג השגרירות באמצעות שגרירות רשמית שהיא מחזיקה בקנברה, בירת המדינה. שווייץ מיוצגת באוסטרליה בדרג הקונסולרי באמצעות שבע קונסוליות שהיא מחזיקה בערים: סידני, פרת', מלבורן, הובארט, דרווין, בריזביין ואדלייד.
יחסי אוסטרליה–קפריסין

| יחסי אוסטרליה–קפריסין |
| --- | --- |
אוסטרליה: קפריסין


אוסטרליה: קפריסין
שטח (בקילומטר רבוע)
7,741,228: 9,251
אוכלוסייה
26,778,707: 1,361,415
תמ"ג (במיליוני דולרים)
1,723,827: 32,230
תמ"ג לנפש (בדולרים)
64,373: 23,674
משטר
מונרכיה חוקתית פדרלית: רפובליקה

הנציבות העליונה של קפריסין בקנברה
יחסי אוסטרליה–קפריסין הם יחסי החוץ בין אוסטרליה לקפריסין. שתי המדינות חברות בחבר העמים הבריטי ובאו"ם.
היסטוריה

שתי המדינות כוננו יחסים דיפלומטיים בשנת 1973. עוצמת היחסים הדו-צדדיים בין אוסטרליה לקפריסין נובעת מהקשרים שהתפתחו בעקבות ההגירה הקפריסאית לאוסטרליה. אוסטרליה מארחת את הפזורה הקפריסאית השנייה בגודלה אחרי בריטניה. אוסטרליה תומכת בריבונותה ובשלמותה הטריטוריאלית של הרפובליקה של קפריסין ומכירה ברפובליקה כסמכות הלגיטימית היחידה באי. אוסטרליה אינה מכירה ב'רפובליקה הטורקית של צפון קפריסין'.